Mirit saking pratelanipun para tani, pananêmipun pantun ing sabin punika warni-warni, kados ta: sabin tadhahan, panggarapipun ing môngsa rêndhêngan, môngsa kanêm andhawahakên wiji umur 35 utawi 40 dintên, mênawi pananêmipun môngsa kapitu utawi kawolu umur 120 dintên, panènipun dhawah ing môngsa dhêstha = sawêlas, mênawi jaman rumiyin lêbar panèn punika kawalik dhêle kacang jarak sarta kapas, mênawi jaman sapunika botên wontên ingkang nglampahi nanêm, amargi jawah sanès kalihan jaman rumiyin.